  Виталий Пронин Шуг-секытъёс кылдыку, адямиос ӵемысь уг валало, кытчы вазиськоно, юрттэт курыса. Юристъёс доры соку ик уд шедьы, нотариусъёс но ёрос центръёсын, городъёсын сяна ӧвӧл. Юристъёс - МФЦ-осынЮристъёслэсь дунтэк консультация басьтыны быгато ожысь но ужысь ветеранъёс, инвалидъёс, мурт пиналэз вордосэ басьтэмъёс но мукет - та категориос юнматэмын федерал законэн. Шаерамы таӵеос борды ватсаськизы на Слава орденлэн кавалеръёсыз, концлагерьёсы шедьылэмъёс, улонысь кошкем ветеранъёслэн семьяоссы - таосыз юнматэмын элькун законэн. Кун Кенешысь Кунэз радъянъя но интыосысь аскивалтонъя ялан ужась комиссилэн кивалтӥсез Наталья Кузнецова верамъя, шаерамы таӵеос ог 300 сюрс пала люкасько. Но али та пӧлысь ог 1 процентэз гинэ та правозэ кутэ. Али огъя малпан кылдэ: МФЦ-осын (многофункциональной центръёсын) юрисконсультъёслы интыос висъяно.- Зэмзэ вераса, вань та адямиос юристъёслэсь дунтэк юрттэт курыны кутскизы ке, элькун бюджетын коньдон уз тырмы, - шуиз Наталья Фёдоровна. - Соин ик туж оскем потэ, та понна ватсаса коньдон лыктоз Россилэн бюджетысьтыз но.Но со понна Москвалы возьматоно: элькунмы та юрттэт сётонлы нимысьтыз саклык висъя. Нош туннэ, ватонэз ӧвӧл, адвокат контораос нырысь ик куто дун тырыса лыктӥсьёсты, дунтэк консультация басьтӥсьёс черод пуме кылё.- Ӵектӥсьёс вал: кылдытоно дунтэк юридической юрттэт сётонъя бюроос, - ватсаз Н. Кузнецова. - Но та понна нимысьтыз юртъёс усьтон, отчы тӥрлык басьтон улослы вормонтэм луоз. Соин ик али огъя малпан кылдэ: МФЦ-осын (многофункциональной центръёсын) юрисконсультъёслы интыос висъяно. Улон возьматэ: адямиос юристъёс доры ӵемысь лыкто, кылдэм ужпумъёссыя кытчы вазиськыны тодымтэысьтызы. Соин ик соослы валэктоно гинэ, мар бордысен кутсконо. Отӥяз соос ужпумзэс асьсэос йылаз-пумаз вуттозы.Наталья Кузнецова верамъя, вань та малпанъёс быдэсмизы ке, юристъёслэсь дунтэк юрттэт басьтыны быгатоз тросгес калык, кылсярысь, трос нылпи будэтӥсь семьяос.Нотариусъёс - гуртъёсынПалэнысь гуртъёсын улӥсьёс доверенность, завещание гожтон понна но мыноно луо ёрос центръёсысь нотариусъёс доры. Талы дырзы но коньдонзы кошке. Нотариусъёслэсь куд-ог услугаоссэс табере сётыны быгато гурт администрациосын но.Но нотариусъёслэсь куд-ог услугаоссэс табере сётыны быгато гурт администрациосын но. Элькунысьтымы 311 поселение пӧлысь 31-ез та ужез радъяз ни. Соос тросгес Дэбес, Камбарка, Яр ёросъёсын. Оскон вань, азьланьын таос борды итӥськозы мукетъёсыз но.- Ар кутсконын гинэ куд-ог шугъяськонъёс вал: администрациосын таӵе услугаосты сётонэз радъян понна одно электрон система луыны кулэ, госпошлина тыронэз радъяно но мукет, - шуиз Наталья Кузнецова. - Но та вакытлы ваньмыз радъяськиз.Озьы, Информатизацияя но связья агентство сюлмаськемен, вань гурт администрациосы пыртэмын Интернет, кылдытэмын электрон система, кун пошлинаосты тырыны луоз Сбербанклэн онлайн системаез яке почта пыр.Наталья Кузнецова верамъя, услугаослы дунъёс бадӟымесь ӧвӧл, со понна уксё быдэсак кыле гурт поселенилэн бюджетаз.Элина Кумачёва Теги: дэмланъёс улон-вылон  